
                 PARLAMENTUL  ROMÂNIEI

                     CAMERA DEPUTAŢILOR

	Comisia juridică, de  disciplină  şi imunităţi

        Nr. 31/222 din 30 septembrie 2008

	 Comisia pentru buget,finanţe şi bănci 



                                                                                                                 Pl-x  121/2008
RAPORT COMUN
asupra Propunerii  legislative pentru modificarea Legii nr. 146/2007, privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme Dacia, publicată în Monitorul Oficial al României, Partea I, nr. 357/25.05.2007   

                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru buget,finanţe şi bănci  au fost sesizate, spre dezbatere în fond, cu propunerea  legislativă pentru modificarea Legii nr. 146/2007, privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme Dacia, publicată în Monitorul Oficial al României, Partea I, nr. 357/25.05.2007,  trimisă cu adresa nr.Pl-x 121 din 12 martie 2008 şi înregistrată cu nr.31/222 din 13 martie 2008. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
 Senatul, în calitate de primă Cameră sesizată, a respins propunerea legislativă, în şedinţa din 5 martie 2008.
Consiliul Legislativ,  prin avizul nr.1403/15.10.2007, a avizat favorabil propunerea legislativă, cu observaţii şi propuneri.

               Guvernul, prin punctul de vedere transmis cu adresa nr.2969/08.11.2007,  nu susţine adoptarea acestei iniţiative legislative.

Propunerea legislativă are ca obiect de reglementare  modificarea Legii nr. 146/2007, privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme Dacia,  în sensul extinderii perioadei de depunere a sumelor de bani până la 15 februarie 1992, dată la care s-au stopat efectiv depunerile la C.E.C. – S.A. în scopul de achiziţionare de autoturisme.

                În conformitate cu prevederile art. 61şi 63 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru buget, finanţe şi bănci  au examinat proiectul de lege, în şedinţe separate, în 30 septembrie, respectiv în 23 septembrie 2008.

                La dezbateri au participat, ca invitaţi, din partea Ministerului Economiei şi Finanţelor, domnul Cătălin Doică – secretar de stat şi Aura Gereanu – director General. 
      La lucrări au fost prezenţi 22 deputaţi din totalul de 29 membri ai Comisiei juridice, de disciplină şi imunităţi şi 26 deputaţi din totalul de 28 membri ai Comisia pentru buget, finanţe şi bănci.
 În urma dezbaterilor, membrii celor două Comisii au hotărât, cu majoritate de voturi (o abţinere), să propună plenului Camerei Deputaţilor Raportul de respingere a propunerii  legislative pentru modificarea Legii nr. 146/2007, privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme Dacia, publicată în Monitorul Oficial al României, Partea I, nr. 357/25.05.2007, întrucât Legea nr.146/2007 a fost abrogată prin Ordonanţa de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, publicată în Monitorul Oficial al României, Partea I, nr.883/21 decembrie 2007, ordonanţă în care se regăsesc şi propunerile formulate în iniţiativa legislativă supusă avizării. În aceste condiţii,  propunerea legislativă a rămas fără obiect.
În raport cu obiectul şi conţinutul reglementării, proiectul de lege face parte din categoria legilor ordinare.
                          PREŞEDINTE ,                          PREŞEDINTE,        
           Sergiu ANDON                          Aurel GUBANDRU
                           SECRETAR,                              SECRETAR,
                           George BĂEŞU                          Ştefan BABAN
  Red.  consilieri:
      Cecilia Păduroiu
      Mariana Bărdiţă

